Иван Вазов
Пред творчески труд

chitanka.info

„Да даде Бог Бьлгария да укрепи и да развие това, което спечели!“

Вилхелм II

Живейме в часове,

в които се кове

сред гръма на борбата

народу ни съдбата

за много векове.

След лаврите сегашни

очакват ни — не лен,

не разпри пак домашни

а труд, усилья страшни,

труд творчески, свещен;

Труд, работа упорна

по нивата просторна

открила се пред нас,

чрез мъка неуморна

сдобита тоя час.

Да, нивата простряна

от дунавския бряг

до Охрид, с кръв обляна,

с победи отървана

от зъл и хищен враг;

свещеното наследье

народно — дар голям —

което за напреди —

пред Бога се кълнем —

не ще веч изтървем!)

И почвата родлива,

обрасла с бурен, дива,

да разорем, засейм —

по бъднина светлива

нали мечтайм, копнейм?

За устрем нов разкри се

безкраен кръгозор.

О, мисъл, окрилй се,

за новия напор!

2 февруари 1916 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.